### Resume

Et byggemarked har anmodet om at få udarbejdet en lokalplan for Ulvehavevej 61 i [adresse], hvor eksisterende bebyggelse, der anvendes til erhverv, også ønskes anvendt til butik.

Lokalplanen giver udover en anvendelse til erhverv generelt, også mulighed for butikker til særlige pladskrævende varer som f.eks. et byggemarked.

### Sagsfremstilling

![](data:image/png;base64...)

Figur 1. Kort over lokalplanområdet

Planens historik

Teknisk Udvalg besluttede på mødet 2. november 2021, pkt. nr. 243, at igangsætte udarbejdelse af lokalplan nr. 1353.

Lokalplanens indhold

Et byggemarked i midtbyen har anmodet om at få udarbejdet en lokalplan for Ulvehavevej 61 i [adresse], der er en ca. 5,8 ha stor grund. Virksomheden ønsker at anvende en del af eksisterende erhvervsbebyggelse til butik for både private og professionelle. Derudover skal ejendommen fortsat anvendes til erhverv.

Kommuneplanrammen giver mulighed for butikker med særlig pladskrævende varer, hvilket et byggemarked defineres som. Men eksisterende byplanvedtægt nr. 3 giver ikke mulighed for særlig pladskrævende varer, og derfor skal der udarbejdes en ny lokalplan.

I dag er der byggemarkeder i midtbyen og på nordside af fjorden. Med et byggemarked på [adresse], hvor der er god trafikbetjening, vil også sydsiden af fjorden får lettere adgang til byggematerialer.

Den kønne og symmetriske beplantningen rundt om området bevares i lokalplanen, og mod det rekreative område mod nordøst, skal der etableres et beplantningbælte for afskærmning af nyt byggeri.

Det er fortaget en analyse af trafikken i forhold til, at ejendommen anvendes til byggemarked med engrossalg og detailhandel. Samlet vurderes de trafikale påvirkninger at være begrænset for Mølholmområdet, som følge af lokalplanen.

Miljøvurdering

Forslag til lokalplan nr. 1353 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg der har været i fordebat.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden. Men da der i høringsperioden er helligdage forlænges den til fem uger.

[adresse]Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanområdet er et eksisterende planlagt erhvervsområde, hvor der ikke gives mulighed for mere byggeri, men for at området også kan anvendes til butikker med særlig pladskrævende varer. Lokalplanen samler dermed mange typer af erhverv i et eksisterende område med let adgang til motorvejen. Det er et byggemarked fra midtbyen der er flyttet til et erhvervsområde, der er placeret tæt på motorvejen. Dette aflaster midtbyen fra trafik, da byggemarkedet primært betjener erhvervskunder, der ikke har deres virksomhed i midtbyen. Desuden er der et busstoppested på [adresse] lige uden for lokalplanområdet.

Dette medvirker til at reducere lokalplanens forventede klimaaftryk.

### Historik

Teknik- og Miljødirektøren indstiller, 28. marts 2023, pkt. 90:

at udvalget anbefaler over for Byrådet, at forslag til lokalplan nr. 1353 vedtages og offentliggøres i fem uger.

Beslutning fra Teknisk Udvalg, 28. marts 2023, pkt. 90:

Anbefalet.

Beslutning fra Økonomiudvalget, 17. april 2023, pkt. 93:

Anbefales.

### Beslutning

Godkendt.

Fraværende: Allan Bach. I stedet mødte Øjvind Kjær.